b'\n_START_ARTICLE_\nCS Herediano\n_START_PARAGRAPH_\nClub Sport Herediano er en costaricansk fotballklubb fra Heredia. Den ble stifta i 1921, og er dermed en av landets eldste. Draktene er gule og r\xc3\xb8de, som ogs\xc3\xa5 er fargene til byen Heredia. Klubbens hjemmebane er Estadio Eladio Rosabal Cordero._NEWLINE_Klubben spiller i Primera Divisi\xc3\xb3n, noe den har gjort siden opprettelsen av seriesystemet i 1921. Den ble Costa Ricas f\xc3\xb8rste seriemester, og er per 2012 landets tredje mestvinnende klubb, med 22 seriemesterskap.'